徐洪

徐洪（），字公溥，浙江紹興府蕭山縣人，匠籍，明朝政治人物。

生平
天順六年（1462年）壬午科浙江鄉試第二十八名舉人，成化十一年（1475年）中式乙未科會試第二十六名，二甲第二名進士。授刑部河南司主事，升員外郎，二十三年（1487年）正月九日卒明嘉靖四年陸鈳刻本《碧川文選·卷四》：刑部員外郎徐君墓誌銘 故奉訓大夫刑部河南司員外郎徐君諱洪字公溥其先有諱文通者仕宋從高宗南渡因家蕭山曾祖仁富誠意伯劉公為修家乘者祖原善考寧以君貴封承德郎刑部主事妣贈安人君體貌魁碩性資明敏讀書頫首注目一二過輒能記憶初為邑庠生以詩應鄉舉一不中即更治書遂涉獵群經子史或聞其博學欲試之信手抽架上書得韻府群玉摭其故事叩之應答如響其人大驚服曰是書且然況聖經賢傳乎天順六年領鄉薦明年禮闈災君趨避棘垣下火已迫有人從後舉之得上乘垣反顧其下已在煙焰中矣蓋有天幸焉再試不偶入太學祭酒邢公遜之課諸生誦小學五經或苦其難君乃素習背誦如流邢公深器之學士劉公叔溫聞其名延寘家塾尤敬禮焉成化十一年既捷禮闈入對制策商文毅公當讀卷大奇之欲以為一甲第二或識其楷法曰第一人與此卷皆浙產也商公以為嫌乃寘君二甲第二知者以君不得入翰林為慊尋拜刑部河南司主事未及兩考陞員外郎君居刑曹以經術飾吏事不為法家深刻嘗被命錄囚南畿多所平反有揚州衛劉愷者坐誤傷人抵死罪屢稱君為詳讞活之情罪當者雖威富莫能奪也嘗有陶錦衣者其婿任軍政坐罪下河南司君治之陶為營救知君不可以貨取乃求權貴說之不聽復求君親舊說之亦不聽竟徙戍邊君之公平不骫法類若此君偶得腹疾療之稍愈以父年耄恐不得見因謁告還道聞凶問奔號抵家忍死襄事僅免喪舊疾復作以成化二十三年正月九日卒春秋四十有八以明年十月六日葬于邑西先塋之左娶王氏訓導逢吉之女封安人子男五曰寅曰官王所岀曰寀曰宇曰守側室吳岀也女三人皆有歸君雅行修謹尤篤於孝義年十九喪母孺慕哀毁若不能生見者悲之事父甚謹無所不用其情居喪毁甚杖而後能起猶匍匐走淳安乞商公為墓表往松江乞尚書錢公原溥為墓銘以為親不朽計他可知矣在太學時有李生者死無所歸君為殯殮且書片紙標諸庠門壁間以求賻於衆友歸其喪於鄉君同榜進士孔斌卒于邸君為經紀其喪事倡同年賻之而得歸葬于遼東其他義舉若此者尤夥也君自為應舉文字下筆輒為學者傳誦至為古詩文皆有作者典則有積齋稿存焉詮次未就也余交於君二十餘年麗澤之益甚厚聞君議論侃侃每欲上追古人有以自見於世以傳諸後其志甚遠也然不意其止於是焉為之痛哭深悼不已今其諸孤走介京師以事狀示余乞銘其墓嗚呼余何忍為之銘哉雖然知君莫如余余不銘君之美將泯而不傳又何忍不為之銘哉乃因其事狀參以余所知者序而銘之曰垂天之翼南冥是適去以六月倏焉止息籋雲之足中道而踣駿骨千金埋于空谷嗟嗟徐君不幸類之我銘昭之以永厥垂。。

家族
曾祖徐仁富；祖父徐原善；父徐鼎寧。母吴氏，繼母蕭氏。具慶下。兄徐廣。弟徐遠。娶王氏《天一阁藏明代科举录选刊·登科录》（《成化十一年进士登科录》）。子徐寅、徐官、徐寀、徐宇、徐守。

參考

Category:天順六年壬午科浙江鄉試舉人
H
Category:蕭山人
Category:匠籍進士
Category:明朝刑部主事
Category:明朝刑部員外郎